tomron87/hebrew-wikipedia-sentences-corpus huggingface dataset:
למחלקה שלוחות קישור בגבולות השלום (ירדן ומצרים – פעילות מול כוח המשקיפים הרב-לאומי) וגבולות העימות בהם מתבצעת פעילות מול כוחות או"ם (לבנון – פעילות מול יוניפי"ל, וסוריה – פעילות מול אונדו"ף).
בנוסף, מנהלת המחלקה את יחסי צה"ל עם ארגונים בין-לאומיים (ארב"ל), כדוגמת הצלב האדום.
כמו כן, הענף האזורי אחראי על פיתוח, מימוש וקידום שיתופי פעולה צבאיים מול מדינות הסכמי אברהם.
מחלקת תב"ל (תיאום בין-לאומי) – אמונה על שיתוף הפעולה הבין-לאומי והקשרים הצבאיים, ובכלל זאת מופעי שת"פ מטכ"ליים ושיתוף פעולה מבצעי עם הכוחות המזוינים של ארצות הברית, על פעילות למול צבאות זרים לחיזוק הלגיטימציה של צה"ל ועל תמיכה מקצועית בנספחי ההגנה וגורם תיאום לנספחים זרים.
בחירום המחלקה פועלת כמכלול המתכנון ושולט בכלל פעילויות התיאום והקישור בין צה"ל לבין צבאות זרים, כוחות שמירת שלום וארגונים בינלאומיים נוספים.
ענף שליטה ופרוטוקול: אחראי על תהליכי האינטגרציה בחטיבה ובמערך התבל על מנת לגבש תמונה שתאפשר שליטה והערכת מצב מבצעית, לרבות תוכנית העבודה החטיבתית והמטכ"לית לתבל.
תחת הענף פועלים: מדור פרוטוקול, האחראי על ארגון וביצוע ביקורים ומופעי קשרי חוץ מטכ"ליים בארץ וההנחיות המקצועיות לפרוטוקול צה"ל ואירוח זרים; מדור אג"ם, האמון על טיפול ותיאום הרבדים המבצעיים של התיאום הבין-לאומי; בית הספר לדיפלומטיה צבאית – יחידת הכשרה מקצועית לחטיבה ולמערך בתחום שיתוף הפעולה הצבאי הבין-לאומי.
ענף מטה ומעבר חו"ל: כולל את כל המדורים העוסקים בתחום המעטפת וביניהם: משאבי אנוש, תקשוב, תקציבים ולוגיסטיקה.
תחת הענף פועל מדור מעבר חו"ל המטפל בהוצאת משימות צה"ל לחו"ל.
מערך התב"ל: גופי קשרי חוץ ייעודיים פועלים בזרוע היבשה, זרוע הים, זרוע האוויר והחלל, אגף כוח אדם, אגף המודיעין, פיקוד העורף, אגף המבצעים, אגף התקשוב והמכללות הצבאיות.
גופי קשרי החוץ הללו כפופים מקצועית לחטיבה, המהווה סמכות מטכ"לית בתחום שיתופי הפעולה הבין-לאומיים.
בנוסף, כולל המערך את פורום ראשי קשרי החוץ (פר"ק) – ועדת הניהוג של קשרי חוץ צה"ל.
גוף הקש"ח הראשון שהוקם בצה"ל הוא יחידת הקישור לאו"ם (קשל"ם) ב-1948, על רקע הגעת כוח שמירת השלום הראשון של האו"ם לארץ.
בעקבות הגעת נספחים צבאיים זרים באותה השנה, הוקמה יחידת ש.מ.
9 (שירות מודיעין 9) – האמונה על הקשר עם הנספחים הזרים בארץ ונספחי צה"ל בחו"ל.
לאחר מלחמת ששת הימים, הוקמה מחלקת קש"ח באמ"ן – האחראית על הנספחים, סיוע למדינות אסיה ואפריקה, וקשרי חוץ מודיעיניים.
מחלקת קש"ח באמ"ן עסקה בשיתוף פעולה מטכ"לי ובשיתוף פעולה מודיעיני.
במסגרת הסכם השלום עם מצרים, הוקמה ועדה צבאית משותפת ישראלית-מצרית (1979).
לאחר נסיגת צה"ל מסיני, אוחדה הוועדה על יחידת הקישור לאו"ם (קשל"ם), והוקמה יחידת הקישור לכוחות זרים (יקל"ז), בפיקוד תא"ל דב שיאון, תחת אגף המטה הכללי.
היקל"ז עסקה בקישור לאו"ם ולמדינות שכנות, בעת מחלקת קש"ח עסקה בתחום שיתוף הפעולה הבין-לאומי (נספחים צבאיים, סיוע, מודיעין).
בשנת 1999 אוחדו מחלקת הקש"ח והיקל"ז, והוקמה חטיבת הקש"ח באמ"ץ.
בשנת 2006 אוחדה החטיבה עם חטיבת התכנון האסטרטגי, וביוני 2014 הוקמה מחדש כחטיבה עצמאית.
בשנת 2018, הוקם רשמית מערך קשרי החוץ, סיכה מערכית הוענקה לכל המשרתים בו, והיחידה הפכה יחידת רישום עצמאית.
בפברואר 2023 הוחלט על שינוי השם מחטיבת הקש"ח לחטיבת תבל, כחלק משינוי בתפיסת פעילות הדיפלומטיה הצבאית בצה"ל.
יעדיו המרכזיים של שיתוף הפעולה הצבאי – המובל על ידי חטיבת תבל:
עומק אסטרטגי והשפעה – סיוע בהגדלת מרחב הפעולה ויצירת עומק אסטרטגי והשפעה על פעילות ומדיניות צבאות זרים.
שת"פ מבצעי ומודיעיני – מיצוי הזדמנויות לשת"פ מבצעי בזירה המקומית, האזורית והבינ"ל להרחקת עימותים, מניעת חיכוך ותיאום מבצעי.
בניין כוח צה"ל – זיהוי ואיתור הזדמנויות לפיתוח יכולות ואמצעים ולביצוע אימונים והכשרות.
תמיכה במאמצים לאומיים – תמיכה במאמצים לאומיים וסיוע בשימור היתרון היחסי של צה"ל, תמיכה בבניין כח צה"ל (באופן עקיף).
לגבש ולהמליץ על מדיניות צה"ל בתחום קשרי החוץ ולממשה בדרג המטכ"ל מול השותפים הזרים, להוציא את השת"פ המודיעיני.
בקרה על מימוש פעילות קשרי החוץ בצה"ל ויצירת תמונת מצב כוללת, להוציא את השת"פ המודיעיני.
להנחות מקצועית את גופי קשרי החוץ בזרועות ובאגפים.
להוות מפקדה ממונה לנספחי צה"ל בחו"ל ולתאם את פעילות הנספחים הזרים בארץ בתחומים הנוגעים לצה"ל.
לייצג את צה"ל מול גופים ממסדיים, בין-לאומיים, נספחים זרים וכוחות שמירת שלום בהקשר מדיניות קשרי החוץ והקישור.
לגבש את מדיניות קשרי החוץ למול מצרים וירדן ומול כוחות שמירת השלום הפרוסים באזור ולממש את החלקים הצבאיים של ההסדרים הביטחוניים בהיבטי קש"ח.
לגבש תוכניות פעולה בנושא מידע צבאי והסברה למול גורמים צבאיים בין-לאומיים.
מבין הפעילויות בהן חטיבת תבל לקחה חלק בשנים האחרונות:
התקיפה האיראנית על ישראל (מבצע 'מגן ברזל'): בעת התקיפה האווירית שהתרחשה בלילה שבין 13 ל-14 באפריל 2024 חטיבת תבל לקחה חלק בקשרים מול שותפיה השונים, הקואליציה הצבאית בהובלת ארצות הברית, יירטו 99 אחוז מהאיומים.
גבולות השלום: במקביל להשתלבות החטיבה בפעילות המבצעית של צה"ל בגבולות בעימות בצפון הארץ, במסגרת המב"ם (מערכה בין המלחמות) פעלה החטיבה עם היחידות המרחביות והמטכ"ל בגבולות השלום (ירדן – הגבול הארוך ביותר של המדינה, ומצרים – המדינה הערבית הראשונה איתה חתמה ישראל על הסכם שלום).
היחידה פועלת לקדם סיוע חוץ למאמצים לאומיים ותיאום משימות מבצעיות.
"אבן משתלבת": הקמת חומת בטון באזורים המועדים לתקיפה על הקו הכחול (בין ישראל ללבנון).
היות שקיימים אזורי מחלוקת לאורך הקו, והוא מהווה מוקד עימות מול חזבאללה, אי הבנות עשויות להביא להידרדרות ואובדן חיי אדם.
משום כך, מאמץ הקישור שמנהלת חטיבת הקש"ח תורם ליציבות ומאפשר את המשך העבודות.
זאת על רקע מאמץ הסדרת אזורי המחלוקת בקו הכחול, במסגרת מפגש טרילטרלי (בעל שלושה צדדים) בין צה"ל (בראשות רח"ט הקש"ח), יוניפי"ל וצבא לבנון.
פתיחת מעבר קוניטרה: מעבר קוניטרה, המעבר בין ישראל לסוריה נסגר בשנת 2015, בעקבות מלחמת האזרחים, וב-2018 נפתח מחדש ביוזמת חטיבת הקש"ח.
סיוע בגלי השריפות: בשנת 2016 ו-2019, בעקבות גלי שריפות שפרצו ברחבי הארץ, חטיבת הקש"ח תיאמה את סיוען של מדינות רבות – ששלחו מטוסי ומסוקי כיבוי.
בשנת 2019, יזם ראש חטיבת קש"ח תא"ל ארז דוד מייזל את פרויקט המורשת החטיבתי "חץ הדורות", שמטרתו לשקף את תרומת קשרי החוץ הצבאיים לקידום אינטרסים לאומיים ויעדי צה"ל באמצעות אירועי קשרי חוץ היסטוריים, המדגימים שותפות אזורית-בין לאומית.
המיזם בוחן את היסטוריית הקש"ח הצבאי לאור רצף מקרי בוחן נבחרים המהווים צוהר אל העשייה הקש"חית לאורך השנים ומבליטים אבני דרך ויוזמות מרכזיות.
למיזם מספר מרכזי כובד: הראשון עוסק בשיתוף הפעולה הצבאי בין הבריטים למחתרות העבריות לפני קום המדינה, וההשפעה הבריטית העמוקה על צה"ל כצבא צעיר.
שני מרכזי הכובד העיקריים של המיזם מצויים בשנות ה-70 ולאחר מכן בשנות ה-90 – הסכמי השלום עם מצרים וירדן.
דגש אחרון יושם על פעילות החטיבה בימינו – הסובבת בין הזירה הצפונית, לקידום היחסים עם מדינות השלום (מצרים וירדן), הגדלת העומק האסטרטגי באגן הים התיכון ואירופה, וסיוע לבניין כוח בין-לאומי.
תחת פיקודו של תא"ל אורן שחור (1986–1988) נקבע סמל יחידת הקישור לכוחות זרים (יקל"ז): רקע צהוב, המזכיר את חולות מצרים, מסמל את הקשר המיוחד איתה; ענפי זית הם סמל השלום; במרכז, גלובוס ומנורה.
בשנת 1999, ירשה את הסמל חטיבת הקש"ח.
בשנת 2018, הוענקה לכלל המשרתים במערך סיכה מערכית.
השרוך מגלם, במקביל, את הגבולות המדיניים ואת מאמץ הקישור המבצעי באופן המשלים את ספקטרום הפעולה הרחב של שיתוף הפעולה הבין־לאומי בצה"ל.
הסמל מעוצב בסגנון חדשני, אך משמש גם סממנים היסטוריים המשכיים הלקוחים מסמל העבר – ובייחוד המנורה ומוטיב הצבע הצהוב.
המסמל מבטא מיקוד, התמסדות וריכוז מאמץ, המשקפים את התפתחות המקצוע.
חטיף אנרגיה, משווק לעיתים תחת השם "חטיף בריאות", הוא חטיף המכיל דגנים, סוכר ומרכיבים תזונתיים נוספים.
החטיף נארז לרוב ביחידות קומפקטיות וקלות לפתיחה ללא כלים.
נאכלים לרוב בין ארוחות מסודרות.
חטיפים אלו נקראים גם "חטיפי בריאות", על אף שמבחינת הרכבם וערכם התזונתי, הם שייכים לקבוצת הממתקים (כמות חלבון נמוכה, לעומת כמות גבוהה של פחמימות וסוכרים).
חטיף האנרגיה הראשון הופיע באמצע שנות השמונים ונקרא "Power bar", ותפקידו היה לספק אנרגיה זמינה לספורטאים שביצעו מאמצים ממושכים.
בראשית המאה ה-21, התרחב שוק החטיפים לציבור הרחב, והם נמכרים בכל רשתות השיווק.
החטיפים הנפוצים אינם מותאמים באופן ספציפי לאלה העוסקים בפעילות גופנית אינטנסיבית.
חטיפי האנרגיה הנמכרים כבריאותיים הם חטיפי דגנים בתוספות שונות, כגון: שוקולד, יוגורט, פירות וסוכר.
תזונאים מטילים ספק ברמת התועלת הבריאותית של חטיפים אלו בשל כמות הסוכר הגדולה, כמו גם העובדה שבחלקם יש גם שוקולד שמוסיף שומן רב.
חטיפי אנרגיה שנועדו לספורטאים לא ניתן למצוא ברשתות השיווק הרגילות ומכילים מעט מאוד שומן וסוכר וערך קלורי מועט.
חטיבת קטיף (חטיבה 6643) הנקראת גם החטיבה הדרומית ברצועת עזה היא הדרומית מבין שתי חטיבות אוגדת עזה.
החטיבה אחראית על ביטחונם של יישובי חבל אשכול, על חלקו הצפוני של קו הגבול ישראל-מצרים, ועל גדר המערכת שבין מדינת ישראל ורצועת עזה.
עד לביצוע תוכנית ההתנתקות הייתה החטיבה אחראית גם על ביטחונם של מרבית יישובי גוש קטיף.
בגזרת החטיבה מוצבים מו"פ דרום, מוצב כיסופים, מוצב מארס, מוצב הבית הלבן, מוצב סופה, מוצב מיוערת, וכרם שלום (מחנה אמיתי).
לאחר כיבוש רצועת עזה במלחמת ששת הימים הוקמה החטיבה בגלגולה הראשון כנפת ח'אן יונס של מפקדת אזח"ע שהוקמה עם פיצול הממשל הצבאי ב־1981, וישבה בעיר ח'אן יונס.
אולם, עם פרוץ האינתיפאדה הראשונה והקמת המפקדה האוגדתית של אוגדת עזה, שונה ייעוד הנפה והיא הפכה לחטיבה מרחבית ומפקדה הראשון היה יצחק אברכהן.
עם חתימת הסכם קהיר בשנת 1994 יצאה מפקדת החטיבה מהעיר ועברה למחנה נוריה שליד נוה דקלים.
בשנת 1995 אוחדה החטיבה הדרומית עם זו המרכזית, ונקראה מאז "חטמ"ר דרומית".
לאחר יציאת כוחות צה"ל מרצועת עזה ב-2005, עברה מפקדת החטיבה לשבת בכרם שלום.
כיום שוכנת מפקדת החטיבה במחנה האוגדתי בסמוך לקיבוץ רעים.
תחת החטיבה פועלת יחידת הסיור המדברית.
חטיבת פָּארָן (חטיבה 512) היא חטיבה מרחבית תחת פיקודה של עוצבת אדום, בפיקוד הדרום של צבא ההגנה לישראל.
החטיבה מופקדת על אזור מערב הנגב והגבול עם מצרים.
בסיסה של מפקדת החטיבה הוא בסיס קציעות אשר במערב הנגב סמוך ליישובים ניצנה וכמהין.
החטיבה נקראת על שם נחל פארן.
החטיבה הוקמה ב-28 בנובמבר 2018. החטיבה החליפה את החטיבה המרחבית שגיא שהייתה אחראית על מערב הנגב וגבול מצרים, ונסגרה.
גדודי המילואים של חטיבת שגיא הועברו לחטיבת יואב ואוגדת עזה ובחטיבת פָּארָן נותרו הגדודים הסדירים.
עם הקמתה צורפו לחטיבה גדוד קרקל וגדוד ברדלס, גדודי חי"ר גבולות סדיר מעורבים.
חטיבת פָּארָן, בדומה לחטיבת הבקעה, היא חטיבה מרחבית סדירה, ובכך הן שונות משאר החטיבות המרחביות שהן חטיבות מילואים.
תחום ההתמחות של החטיבה הוא הגנת גבולות, והיא צפויה לשמש בתפקיד זה באזורים נוספים מלבד בגזרתה הקבועה.
ב-3 ביוני 2023 נהרגו שלושה מלוחמי החטיבה בפיגוע הירי בגבול ישראל–מצרים.
בעקבות תחקיר האירוע ננקטו צעדים פיקודיים נגד מפקד האוגדה ומפקד גדוד ברדלס, כמו כן מפקד החטיבה, עידו סעד, הודח מתפקידו.
במהלך טבח שבעה באוקטובר הגיעו לסיוע במערכה 3 טנקים של גדוד קרקל מאזור ניצנה בנסיעה על זחלים.
הטנקים ניהלו קרב באזור דרום העוטף במשך 17 שעות ברציפות והרגו 15 מחבלי חמאס.
על פי נתוני צה"ל, צוות הטנק הנשי היווה בפעם הראשונה אי פעם במערב שהשתתף בלחימה פעילה.
גדוד קרקל הוא גדוד החי"ר הקל המעורב הראשון שהוקם בצה"ל ופועל בגבול השלום עם מצרים.
שם הגדוד מבוסס על חתול הקרקל אשר נפוץ באזור הערבה.
33, המספר של הגדוד, נבחר כדי לציין את 33 לוחמות הפלמ"ח שנפלו במלחמת העצמאות.
כיום, 70% מהגדוד מורכב מלוחמות.
קרקל הוקם כגדוד בפברואר 2004 תוך איחוד פלוגות קרקל אשר היו מורכבות מבני גרעיני נח"ל ומתנדבות לשירות קרבי.
הפלוגה הראשונה הוקמה בנובמבר 2000 כפלוגה נסיוניות ביוזמת הרמטכ"ל שאול מופז, על מנת להרחיב את מגוון התפקידים הקרביים המוצעים לבנות.
לפלוגה גויסו כ-70 נשים ו-30 גברים.
הפלוגה תפסה אחריות על גזרה באורך 136 קילומטרים מאילת ועד הר שגיא והתמקמה במוצב כרמית.
כחלק מהלקחים ממלחמת עיראק, ב-2003, בתקופת האינתיפאדה השנייה, הוחלט על הרחבת פעילות פלוגות הקרקל אל רוב גזרת חטיבת הערבה, על מנת לשחרר יחידות חי"ר במילואים מתעסוקה פחות הכרחית ולתחזק את הכוח הרגלי של צה"ל.
בתקופה זאת רשמו הפלוגות הישגים מבצעיים הכוללים תפיסת מחבל וסיכול הברחות בגזרתן.
בעקבות ההחלטה על פתיחת פלוגת קרקל רביעית, הוחלט על איחוד הפלוגות לכדי גדוד חי"ר קל שיעודו שמירה על גבולות השלום עם ירדן ומצרים.
כמו כן, לוחמים ולוחמות מהגדוד השתתפו בביצוע של תוכנית ההתנתקות.
ב-2007 הוקמה חטיבת שגיא כתגובה למסתננים ממדינות אפריקה דרך גבול מצרים ואליה הוכפף הגדוד.
המעבר לגזרה הזאת, שהתאפיינה במספר רב של הברחות של סמים ובני אדם, אפשר לגדוד לממש יותר את ההכשרה שעברו הלוחמים.
בשנת 2018, לאחר החלטת צה"ל להעביר את כל גזרת עוטף ירושלים לאחריות חטיבת בנימין, כולל שכונות ממזרח ירושלים מעבר לגדר ההפרדה, נבחר גדוד קרקל לתפוס את הגזרה החדשה.
הגדוד עזב לתקופה של חמישה חודשים את הגזרה הקבועה בגבול מצרים ועלה לראשונה לגזרה מבצעית ביהודה ושומרון.
בנובמבר 2018 שמה של חטיבת שגיא שונה לחטיבת פארן.
הגדוד נותר כפוף לה, ואליו הצטרף גם גדוד ברדלס.
ההמנון הרשמי של גדוד קרקל "המשימה בראש האנשים תמיד" נכתב בשנת 2018 ע"י המג"ד דאז עידו סעד וסתיו גולדנברג.
הגדוד התפרסם בעקבות שורה של היתקלויות משמעותיות בגבול:
ב-2012 כאשר הוזעק כוח של הגדוד לזירת פיגוע של פעילי טרור כנגד כוח של חיל התותחנים שאבטח עבודות על הגבול באזור הר חריף.
לוחמי הגדוד פתחו באש על המחבלים באמצעות מקלע ולאחר מכן הסתערו וחיסלו שני מחבלים, שעליהם נמצאו מטול מסוג RPG-7, רימונים וחגורת נפץ.
בפיגוע נהרג חייל מחיל התותחנים וחוסלו שלושה מחבלים.
קלעית מהגדוד קיבלה צל"ש על כך שפגעה במחבל וגרמה לחגורת הנפץ שעל גופו להתפוצץ וכך חיסלה אותו.
ב-2014 הוקפץ כוח של הגדוד אל קבוצה של 23 מבריחים מארגון אל-קאעידה אשר תכננו לבצע הברחה בשווי של כ-1.5 מיליון שקלים.
בעת ההגעה פתחו המחבלים באש על הכוח שהצליח להזעיק כוחות נוספים של הגדוד ולהשיב באש.
במסגרת חילופי האש שנמשכו כ-40 דקות, שבהם השתמשו המחבלים במקלעים ובטיל נגד טנקים נגד הכוח, נפצעו סרן אור בן-יהודה, מפקדת פלוגה בגדוד, והקשר שלה.
על פעולתה זו הוענק לבן-יהודה צל"ש אלוף הפיקוד.
ב-20 במרץ 2020, במהלך סיור בגבול ישראל–מצרים, נתקלה כיתה של לוחמים בחוליית מבריחים שפתחה עליה באש חיה.
האירוע הסתיים בכך שהלוחמים נטרלו את המבריחים וסיכלו את ההברחה האלימה.
ההתנהלות באירוע זיכתה את הלוחמים בתעודת הערכה ממפקד הגדוד, הלוחמים גם קיבלו הצטיינות מח"ט וזכו בפרס הגבורה על ידי מפקד הפיקוד הרצי הלוי.
ב-3 ביוני 2023, נהרג לוחם הגדוד סמ"ר אוהד דהן בקרב חילופי האש במהלך סריקות אחר מחבל שחדר באותו בוקר את גבול ישראל–מצרים בגזרת הר חריף, והרג שני לוחמי צה"ל.
במלחמת חרבות ברזל, נהרג הסמג"ד רס"ן אברהם חובלאשוילי בהתקלות עם מחבלים בדרכו מביתו לחבור לגדוד.
נשים בפלוגת הטנקיסטיות של גדוד קרקל הצטרפו ללחימה מול עשרות מחבלים בכביש 232. בהמשך צוות טנק איתר ארבעה מחבלים במושב יתד והכניע אותם.
הצוות המשיך בנסיעה עם הטנק לכיוון חולית, שבר את שער הקיבוץ והתקדם למוקד האירוע שם ניהלו, בשיתוף לוחמים נוספים, קרב במשך כ-40 דקות מול חוליה של 15 מחבלים עד להדיפת וכניעת המחבלים.
סא"ל אור בן יהודה, מפקדת גדוד קרקל, לחמה בראש כוח שתפס 15 מחבלים חמושים בקרב במושב יתד לאחר שעות ארוכות של לחימה.
בקרב על מוצב סופה סייע חפ"ק המג"ד לפנות פצועים ממוצב סופה.
גדוד קרקל ייחודי בין גדודי הגנת הגבולות בכך שמלבד פלוגות החי"ר המעורבות הוא מכיל פלוגת טנקים אורגנית מעורבת המאוישת גם בלוחמות.
הפלוגה, המכונה פלוגת פרא, הוקמה לאחר פיילוט שנמשך מספר שנים ובחן את האפשרות לשילוב נשים בלוחמת שריון.
גדוד ברדלס הוקם באוגוסט 2015 ובשנים הראשונות להקמתו היה אמון על הביטחון השוטף בערבה, גזרה באורך של יותר מ-200 קילומטרים.
הגדוד פועל תחת חטיבת פארן, בעבר פעל הגדוד תחת חטיבת יואב, אשר נוצרה על ידי איחוד חטיבת הערבה (החטיבה המקורית של הגדוד) וחטיבת אילת.
עיקר התעסוקה של הגדוד בשנים 2015–2018 התנהלה בגזרת הערבה מול מבריחי סמים ואמל"ח ומהגרי עבודה המנסים להסתנן דרך הערבה לישראל.
במרץ 2016 התקיים אימון משותף בין לוחמות מהגדוד ללוחמות של חיל הנחתים האמריקאי (מארינס).
בתחילת דרכו, התקיימה ההכשרה של לוחמי גדוד ברדלס בבא"ח רגבים של חטיבת גולני.
מאז הקמת בא"ח הגנת הגבולות בבסיס סיירים בשנת 2018, הכשרת הטירונים של הגדוד מתקיימת בבא"ח.
לוחמי הגדוד עוברים הכשרה בת שישה חודשים בבא"ח ובבסיס אימונים שבטה הקטנה, לאחריה הם מצטרפים לפלוגות הוותיקות בקו המבצעי.
ב-2018 שונה הגדוד מהאחראי על גבול הערבה לגדוד בעל גזרה משתנה, ובעקבות כך עבר לתפוס גזרות מבצעיות באיו"ש, בגבול מצרים ובגבול ירדן הדרומי.
בשנת 2020 החל תהליך הכשרתו של הגדוד (יחד עם גדוד קרקל) כגדוד מרחבי לגבול מצרים, ומטרתו העיקרית למנוע חדירות ולסכל הברחות אלימות של אמל"ח וסמים בגבול.
ב-3 ביוני 2023, חדר מחבל מצרי את גדר גבול ישראל–מצרים בגזרת הר חריף.
במהלך האירוע נהרגו שני לוחמים מגדוד "ברדלס" — סמל ליה בן נון וסמל ראשון אורי יצחק אילוז.
יותר מאוחר נהרג לוחם שלישי מגדוד "קרקל" — סמל ראשון אוהד דהן.
במלחמת חרבות ברזל הוכנס הגדוד לתוך הרצועה למשימות אבטחה על טנצ'ר ומתקנים לוגיסטיים.
שםתקופת כהונההערותעידו אסרף2016–2018לימים קצין אג"ם של אוגדת הבשן ומפק"ץ במלט"קשחר נחמני2018–2020לימים סמח"ט יואבאוהד מויאל2020–2022לימים סמח"ט גולניאיוון קוןמאי 2022– יולי 2024לימים סמח"ט צנחניםגרי מרגוליןיולי 2024-מפקד הגדוד הנוכחי
שםתקופת כהונההערות יצחק בן בשט 28 בנובמבר 2018 – 18 באוגוסט 2020 מקים החטיבה ומפקדה הראשון.
נפל בקרב במלחמת חרבות ברזל אלעד שושן 18 באוגוסט 2020 – 2 בינואר 2022 עידו סעד 2 בינואר 2022 – 29 ביולי 2023 הודח מתפקידו בעקבות הפיגוע בגבול מצרים שמר רביב 29 ביולי 2023 – 6 באוגוסט 2025 מפקד החטיבה במלחמת חרבות ברזלגיא בסון6 באוגוסט 2025 – מכהן
חָטִיָּה בּוּנִיאָתִישְׁווִילִי (בגאורגית: ხატია ბუნიათიშვილი; נולדה ב-21 ביוני 1987 בבתומי, גאורגיה) היא פסנתרנית גאורגית.
בוניאתישווילי נולדה בשנת 1987 בגאורגיה.
היא התחילה ללמוד לנגן בפסנתר אצל אמה בגיל שלוש.
ההופעה הראשונה שלה הייתה בגיל 6, עם התזמורת הקאמרית של טביליסי.
בגיל 10 היא החלה להופיע ברחבי העולם.
היא המשיכה ללמוד פסנתר בווינה אצל אולג מייזנברג.
בשנת 2006, בגיל 19, קיבלה פרס בתחרות הבינלאומית של טביליסי לפסנתרנים.
בשנת 2008 זכתה בפרס השלישי בתחרות הבינלאומית ה-12 לפסנתר על שם ארתור רובינשטיין.
בוניאתישווילי הופיעה לראשונה בארצות הברית בקרנגי הול בשנת 2008. מאז הופיעה בכל רחבי העולם, והיא ממשיכה להופיע גם כיום.
היא ניגנה עם מגוון תזמורות ברחבי העולם, ובהן התזמורת הפילהרמונית הישראלית בניצוחו של זובין מהטה, התזמורת הפילהרמונית של לוס אנג'לס, התזמורת של פריז בניצוחו של פאבו ירווי, התזמורת הפילהרמונית של מינכן ועוד תזמורות רבות.
בשנת 2010 חתמה על חוזה עם חברת המוזיקה "Sony Classical".
ב-2011 התפרסם אלבום הבכורה שלה, הכולל יצירות של ליסט.
בשנת 2012 הוציאה את האלבום השני שלה, "שופן", הכולל יצירות סולו לפסנתר מאת שופן, וכן את הקונצ'רטו לפסנתר מספר 2 בפה מינור מאת שופן - שהוקלט עם תזמורת פריז בניצוחו של פאבו ירווי.
בשנת 2014 יצא האלבום השלישי שלה, "מולדת", המכיל שלל יצירות של מלחינים קלאסיים ויצירות מהמולדת של חטיה, גאורגיה.
האלבום הרביעי שלה, "קליידוסקופ", יצא לאור ב-5 בפברואר 2016. האלבום כולל את "תמונות בתערוכה" של מודסט מוסורגסקי, ויצירות של מוריס ראוול ושל איגור סטרווינסקי.
האלבום החמישי, "רחמנינוב", יצא לאור ב-10 במרץ 2017, והוא מכיל את הקונצ'רטי לפסנתר השני והשלישי של רחמנינוב.
היצירות באלבום הוקלטו עם התזמורת הפילהרמונית של צ'כיה, בניצוחו של פאבו ירווי.
בשנת 2015 חברה בוניאתישווילי ללהקת הרוק קולדפליי בהקלטת האלבום שלהם "A Head Full Of Dreams".
היא זכתה פעמיים בפרס ECHO Klassik Award.
2012 – שופן (עם התזמורת של פריז בניצוחו של פאבו ירווי; Sony Classical)
2016 – ליסט ובטהובן (עם התזמורת הפילהרמונית הישראלית בניצוחו של זובין מהטה; Sony Classical)
2017 – רחמנינוב (עם התזמורת הפלהרמונית של צ'כיה, בניצוחו של פאבו ירווי; Sony Classical)
חטיבת שילו"ח (ראשי תיבות: שיטות לחימה וחדשנות) היא יחידה באגף התכנון העוסקת בפיתוח שיטות לחימה רב-זרועיות חדשניות ובחדשנות טכנולוגית.
היחידה הוקמה במסגרת תר"ש תנופה.
ייעודה של החטיבה הוא לעצב ולגבש שיטות לחימה רב-זרועיות חדשות תוך התאמתן לאיומים העתידיים על ישראל, הכוללים גם את ממד הסייבר וטווחים גאוגרפיים רחוקים.
ייעוד נוסף הוא ריכוז תחום החדשנות הטכנולוגית כמענה לאיומים אלו ולצורכי הצבא.
עד להקמת החטיבה, המחקר והפיתוח של טכנולוגיות ביטחוניות, היה מפוזר בין יחידות טכנולוגיות ייעודיות בזרועות ובחיילות צה"ל לבין היחידה למחקר ופיתוח (מו"פ), הכפופה למנהל למחקר ולפיתוח אמצעי לחימה ותשתית טכנולוגית (מפא"ת) שבמשרד הביטחון.
גם התעשיות הביטחוניות לקחו חלק במו"פ הביטחוני.
החטיבה מובילה את פרס הרמטכ"ל לחדשנות שניתן מ-2020 לפרויקטים חדשניים בצה"ל ופתחה את המכללה הצבאית ליזמות וחדשנות.
+שםתקופת כהונההערותערן ניב2020–2021לימים ראש אגף התקשוב וההגנה בסב"ריובל גז2021–2024לימים מפקד עוצבת הגלילר'2024 ואילך
חטיבת עציון גבר (חטיבה 550) הייתה חטיבת שריון תחת פיקודה של עוצבת אדום בפיקוד הדרום של צה"ל.
היא נקראת על שם עציון גבר, שבסיס החטיבה שכן באזור הקרוב אליו.
בשנת 1982 הקים אל"ם יעקב שדה (שאשא) את החטיבה על בסיס גדוד טנקי שרמן שהיו בגזרת אילת ופלוגה שהייתה בעין יהב.
בסיס החטיבה היה במחנה המצודה באילת.
החטיבה כללה 3 גדודי מג"ח 6 - גדוד 8511, גדוד 7017, וגדוד 7013 (בעבר נקרא גדוד 95), כמו כן, בחטיבה היו פלוגת סיור, פלוגת נ"ט, פלוגת הנדסה ופלוגת חימוש קדמית.
שםתקופת כהונה כמפקד החטיבההערותיעקב שדה (שאשא).1982 -מקים החטיבהיוסף מורג
חטיבת פושטי הים היא יחידת עילית בחיל הנחתים של ארצות הברית, הנמנית עם כוחות המבצעים המיוחדים.
החטיבה כפופה לפיקוד המבצעים המיוחדים של חיל הנחתים (MARSOC), רכיב חיל הנחתים בפיקוד המבצעים המיוחדים של ארצות הברית (USSOCOM).
שורשי החטיבה ביחידות העילית "שודדי הים" שהוקמו על ידי חיל הנחתים של ארצות הברית במלחמת העולם השנייה, היו אלה יחידות חי"ר קל שבצעו לוחמה אמפיבית באמצעות סירות גומי מאחורי הקווים.
יחידות אלה היו הכוחות המבצעים המיוחדים הראשונים של ארצות הברית שהוקמו ונלחמו במלחמת העולם השנייה.
ב-2006 הוקמו פיקוד המבצעים המיוחדים של חיל הנחתים (MARSOC) וגדודי "מבצעי ים מיוחדים" ה-1 וה-2 וב-2009 הוקם הגדוד השלישי.
רוב הלוחמים הגיעו מסיירת חיל הנחתים.
כל גדוד מורכב מארבע פלוגות וכל פלוגה מורכבת מארבעה צוותים של ארבעה עשר איש.
הצוותים מאורגנים בשלוש חוליות: חוליית מפקדה ושתי חוליות טקטיות.
חוליית המפקדה כוללת את מפקד הצוות, נגד בכיר, וסמלי מבצעים ותקשורת.
החוליות הטקטיות מורכבות ממפקד חוליה, שלושה לוחמים וחובש.
הצוות יכול לפעול באופן עצמאי או כחלק מיחידה גדולה יותר.
בשנת 2014 שונה שמם של גדודי "מבצעי ים מיוחדים" ל"פושטי הים".
בפברואר 2019 דיווח ה-"Marine Corps Times" כי מאז הקמתה 13 שנים קודם לכן, היחידה ביצעה 300 פריסות מבצעיות ב-13 מדינות, העניקה יותר מ-300 עיטורים, וכי 43 לוחמים, כולל שני כלבים, נהרגו באימונים ופעולות לחימה.
תפקידם של פושטי הים לתמוך במבצעים מיוחדים של פיקוד המבצעים המיוחדים (USSOCOM) והפיקודים הקרביים המאוחדים.
התפקיד כולל סיוע וייעוץ בארגון, הדרכה והצטיידות, של כוחות ביטחון מקומיים, במטרה לסכל מרד או הפיכה אלימה בממשל המקומי, הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימית.
פעולה ישירה (Direct Action) - פשיטות קומנדו.
הגנה על ביטחון פנים ויציבות פנימית מקומית.
מבצעים ימיים להגנה על כוחות ידידותיים
חטיבת פולגורה (באיטלקית: Divisione Folgore) הוא סרט מלחמה איטלקי משנת 1954, שביים דואיליו קולטי.
הסרט מבוסס על אירועים אמיתיים ומתארת את הדיוויזיה ה-185 פולגורה במהלך קרב על אל-עלמיין.
התסריטאי והיועץ הצבאי היה האדימרל מרקנטוניו ברגאדין.
הסרט מתרחש בקיץ 1942, במהלך מלחמת העולם השנייה, מועברת קבוצה של צנחנים צעירים מדיוויזיית פולגור, לאחר הכשרה ארוכה ומייגעת באיטליה, לחזית במדבר לוב.
אלדו בופי לנדי: פרייר גבריאל
לאה פדובני: אשתו של סלבי
מריו ג'ירוטי טרנס היל: צנחן
חטיבת שייח' עומר חדיד הידוע גם בתור המדינה האסלאמית בעזה, היה ארגון טרור אסלאמי המזוהה עם דאעש.
מטרות הארגון היו דומות מאוד למטרות של ארגון המדינה האסלאמית, בכך שהוא דגל ברעיון סוריה הגדולה.
ככזה, הוא התנגד לכל אידאולוגיה התומכת בלאומיות הפלסטינית ותמך בחיסול כל היהודים וה-"כופרים".
זהותו של מנהיג הארגון לא הייתה ידועה, עד שממשל חמאס ברצועת עזה פשט אל ביתו של יוניס הונאר ב-2 ביוני 2015, שהואשם בהנהגת הקבוצה, ונורה למוות תוך התנגדותו למעצרם של הממשל.
זהותו של המנהיג הנוכחי של הארגון אינו ידועה כרגע.
הקבוצה נקראה על שם עומר חדיד, מורד ממוצא עיראקי שהיה חבר בארגון אל-קאעידה בעיראק.
בניגוד לרוב הקבוצות האסלאמיות האחרות בשטחים הפלסטיניים, חטיבת שייח' עומר חדיד אינה תומכת בלאומיות פלסטינית או במדינה פלסטינית באופן כללי.
לפיכך ניתן להגדיר את הקבוצה כפאן-אסלאמית.
הארגון קולט את רוב חבריו מעזה, חלקם היו בעבר בארגון צבא האסלאם ואחרים עורקים מחמאס על מנת להצטרף לארגון.
לאחר פירוק הארגון "אנסאר בית אל-מקדס" בנובמבר 2014, הוקמה קבוצת נוספת המזוהה עם דאעש, הידועה בשם מחוז סיני של המדינה האסלאמית, קבוצה שבסיסה בסיני.
הקבוצה היא בעלת ברית ידועה של חטיבת שייח' עומר חדיד, וידוע כי שני הארגונים הבריחו אחד לשני אספקה בגבול מצרים-עזה.
קשרי המסחר ביניהם נפגעו קשות במהלך קיץ 2015, כאשר הצבא המצרי חפר תעלה עמוקה לאורך הגבול.
מאחר שהארגון מהווה שלוחה ידועה של דאעש, כל ההחלטות שניתו על דאעש על ידי הקהילה הבינלאומית, חלות גם על חטיבת שייח' עומר חדיד.
חטיבת שייח' עומר חדיד מוגדר כארגון טרור על ידי; האומות המאוחדות, האיחוד האירופי, הממלכה המאוחדת, ארצות הברית, אוסטרליה, קנדה, טורקיה, ערב הסעודית, אינדונזיה, איחוד האמירויות הערביות, מלזיה, מצרים, הודו, רוסיה, קירגיזסטן וסוריה.
31 במאי 2015 - מחבלים מטעם הארגון פיצצו מכונית עזתית, שהרגה את סאבר סיאם, מפקד של החמאס באותה התקופה.
26 ביוני 2015 - הקבוצה הפיצה עלונים ברחבי מזרח ירושלים, ובהם איומי מוות כלפי נוצרים ערבים החיים בגדה המערבית.
28 באוגוסט 2019 - מחבלים מתאבדים מהארגון תקפו שני מחסומי משטרה בעזה והרגו שלושה שוטרים פלסטינים.
3 ביוני 2015 - 2 יירוטים של רקטות שוגרו לעבר ישראל מעזה, שתיהן לא הצליחו להגיע ליעדן.
אחת נחתה בנגב, והשנייה נחת ליד אשקלון.
11 ביוני 2015 - רקטה שוגרה לעבר אשקלון מעזה.
הרקטה לא הצליחה להגיע ליעדה ובמקום זאת התפוצצה בעזה.
16 ביוני 2015 - רקטה ששוגרה לעבר אשקלון מעזה לא הצליחה להגיע ליעדה, ובמקום זאת, התפוצצה במערב הנגב.
26 באוגוסט 2015 - רקטה ששוגרה מישראל לא הצליחה להגיע ליעדה, כאשר נחתה באזור פתוח בין ערים וקיבוצים לבין גדר המערכת סביב רצועת עזה.
18 בספטמבר 2015 - 2 רקטות שוגרו לעבר ערים דרומיות בישראל מעזה.
הרקטה הראשונה נחתה בשדרות, הרסה אוטובוס ופגעה במקום מגורים, אך לא דווחו על מקרי מוות.
לאחר שעות בודדות, הרקטה השנייה שוגרה לעבר אשקלון, אך יורטה על ידי כיפת ברזל.
29 בספטמבר 2015 - 2 יירוטים של רקטות שוגרו לעבר אשדוד מעזה, אך נכשלו להגיע ליעדן.
שתי הרקטות יורטו על ידי כיפת ברזל.
26 באוקטובר 2015 - רקטה ששוגרה לעבר ישראל מעזה, נכשלה להגיע ליעדה, כאשר נחתה בשטח פתוח במערב הנגב.
חטיבת תכנון ומנהל כח האדם (בראשי תיבות: חתומכ"א) היא חטיבה באגף כוח האדם של צבא ההגנה לישראל.
החטיבה אמונה על תכנון, ניהול ופיתוח משאבי האנוש בכלל מצבי הסטטוס השונים של החייל, משלב המלש"ב עד השחרור.
ראש החטיבה הוא קצין בדרגת תת-אלוף ונקרא ראש חטיבת התכנון ומנהל כוח האדם (רח"ט תומכ"א).
ראש החטיבה המכהן הוא תא"ל שי טייב.
יחידת מיטב – מופקדת על ביצוע הליכי המיון והשיבוץ של כלל המיועדים לשירות ביטחון (מלש"בים) והחיילים בצה"ל.
מנהלת החרדים הצבאית (מח"ץ) – מופקדת על שירות החרדים בצה"ל, כסמכות מקצועית בתחום הליך גיוס החרדים לצה"ל, הכתבת מדיניות והכשרות מקצועיות המיועדות לחיילים החרדים.
מנהלת שער לעתיד – מופקדת על תמיכה, ליווי ורווחת החיילים אשר נמצאים לקראת שחרור, מעניקה מגוון כלים לקראת השתלבותם בחברה כאזרחים במדינת ישראל.
מנהל לכ"א טכנולוגי אקדמי (מנט"א) – המופקדת על סיוע ולווי לחיילים אשר התמיינו והשתבצו למערך העתודה האקדמית של צה"ל, מהווה כתובת ומוקד מידע לעתודאים משלב האיתור כמועמדים לשירות, בשלבי הקבלה והלימודים, ועד לשלב החזרה לשירות בתקופות החובה והקבע.
יעודה להוביל את פיתוח כ"א הטכנולוגי אקדמי בצה"ל ובמערכת הביטחון.
ענף תכנון כוח אדם סדיר (עתכ"ס) – אחראית על תכנון ומנהל כוחות האדם הסדירים בצה"ל.
הענף עוסק בתכנון אסטרטגי של הקצאות כוח אדם סדיר ליחידות צה"ל שונות.
ענף תכנון כוח אדם מילואים (עתכ"ם) – אחראית על תכנון ומנהל כוחות האדם במיל' בצה"ל.
הענף עוסק בתכנון אסטרטגי של הקצאות כוח אדם במיל' ליחידות צה"ל שונות.
ענף תכנון ומחקר כוח אדם (עתו"ם) – מופקדת על מחקר וחיזוי מגמות אמפיריות בצה"ל ובחברה הישראלית תוך גיבוש אסטרטגיה בתחומים עליהם חתומכ"א אמונה, מתן ידע מחקרי-אקדמי ומערכות מידע מתקדמות לטיוב העבודה החתומכ"אית במקביל לביצוע אינטגרציה פנים-חטיבתית ומימושה הלכה למעשה בת"ע.
מנהל אוכלוסיות – מופקדת על סיוע וליווי חיילים המשתייכים לאוכלוסיות מיוחדות במדינת ישראל.
מנהלת כח אדם טכנולוגי אקדמי
מנהלת כח אדם טכנולוגי אקדמי (בראשי תיבות: מנט"א) היא היחידה הצבאית המופקדת על ניהול מסלולי העתודה האקדמית והאקדמיזציה בצה"ל.
היחידה הוקמה במרץ 2015 על מנת לנהל את הקצונה האקדמית.
היחידה אחראית על תהליך השיווק והגיוס של מסלול העתודה והאקדמיזציה.
בנוסף, היחידה מהווה כתובת ומוקד מידע לעתודאים ואקדמיזטורים בתקופת הלימודים, ובתקופת השירות בחובה ובקבע עד סיום תקופת ההתחייבות למסלולים אלו.
מנט"א מורכבת מארבעה מדורים, כולל גם את תחום אקדמיזציה:
מדור איתור עתודה אקדמית – אמון על תהליך שיווק המסלולים, הנגשת המידע למועמדים על כלל המסלולים, ובכלל זה על תהליך המיון והקבלה.
מדור עתודה אקדמית – אמון על הטיפול בעתודאים בלימודים, מהקבלה למסלול ועד לחזרה לשירות.
מדור תכנון ומדיניות – אמון על מדיניות מסלול העתודה, ובפרט על תכנון הוגן בפיזור העתודאים והאקדמיזטורים לסמכויות השונות בצה"ל ובמערכת הביטחון.
מדור סגל – אמון על הטיפול בעתודאים במהלך שירותם הצבאי למול הסמכויות והיחידות השונות.
חטיבת עוז (חטיבת הקומנדו) לחמה במלחמת חרבות ברזל עוד מיומה הראשון ב-7 באוקטובר 2023. במהלך המלחמה נפלו כ-45 מלוחמי החטיבה – מתוכם 15 מיחידת מגלן, 13 מיחידת אגוז ו-12 מיחידת דובדבן, 4 מבית הספר לקומנדו ולוחם מחפ"ק החטיבה.
+יחידות חטיבת הקומנדויחידהתפקיד היחידהמגלןמתמחה בהשמדת מטרות איכות בעומק שדה הקרב וביצירת מודיעין צבאי
באמצעות אמצעי לחימה מיוחדיםדובדבןמתמחה בלוחמה בטרור ובפעילות מסוערבת נגד מחבלים.אגוזמתמחה בפעילות יבשתית מורכבת, ובטקטיקת לוחמת גרילה
ב-5 באוקטובר, הוקפצו שתי פלגות מחטיבת עוז שתגברו בתקופת החגים את אוגדת עזה (במסגרת עתודה מטכ"לית), מהגזרה בעוטף לגזרת חווארה.
כמאה לוחמי קומנדו הוסטו בפועל מגזרת אוגדת עזה לחטיבת שומרון.
החלטות מסוג זה על הסטת כוחות מתקבלות באגף המבצעים.
בסביבות 8:00 בבוקר הגיעו כוחות מהחטיבה (ביחד עם כוחות מחטיבת הצנחנים) לכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים.
בקרב נהרגו לוחמים מסיירת מטכ"ל, יחידת דובדבן, מגלן וגדוד 202 מחטיבת צנחנים.
מתחקיר מהלך הקרב, כפי שתיארו אותו לוחמי צה"ל שהגיעו לקיבוץ, עולה כי מול כפר עזה נפרצו לפחות שלוש פרצות בגדר הגבול ודרכן זרמו עשרות רבות של מחבלים מ"גדוד שג'אעייה" של חמאס.
במהלך הקרב בכפר עזה נהרגו 6 מלוחמי יחידת דובדבן רס"ן בן ברונשטיין, רס"ן אור יוסף רן, רס"ל אמיר פישר, רס"ם (במיל') עמרי מיכאלי, רס"ל איתי יהודה באוסי, רס"ל יוסף מלאכי גדליה, בנוסף נהרג גם קצין יחידת מגלן סרן איליי עדני.
לאחר יותר משנה נפטר בבית החולים לוחם דובדבן רס"ל יונה בצלאל בריף שהיה הפצוע הקשה ביותר ממתקפת השביעי באוקטובר, מה שהעלה את מספר החללים מיחידת דובדבן ל-7 מהקרב בכפר עזה.
קרב זה התקיים במוצב כיסופים ביום הראשון של המלחמה ביחד עם לוחמי גדוד 51 של חטיבת גולני וגדוד 77 של חטיבה 7. יחידת אגוז הגיעה בשעה 10:30 לצומת כיסופים, לאחר שעתיים וחצי של לחימה מצד לוחמי גולני והתחילה להתקדם רגלית אל המוצב.
צוות אגוז החל בלחימה מול מחבלים, תפס פיקוד והציב חיילים בכניסה לחמ"ל על מנת לאבטח את החמ"ל.
הצוות החל בלחימה תוך זהירות רבה מכיוון שהיה מידע שיש שתי חיילות באחד החדרים.
במהלך הלחימה הצליחו לוחמי אגוז לשחרר את שתי התצפיתניות שנותרו נעולות במגורים, ולהביא אותן לחמ"ל.
לאחר שש וחצי שעות של לחימה נקלע הכוח למארב וספג אבידות קשות.
מתוך 13 לוחמים, ארבעה נהרגו: רס"ל ויטלי סקיפקביץ', רס"ל יונתן סביצקי, רס"ל עמית פלד, רס"ל אביאל מלקמו ורס"ל אלעד מיכאל ששון.
סגן א' שפיקד על הלחימה נפצע גם הוא.
גם לאחר שנפצע המשיך לפקד על הצוות.
במשך 25 דקות הם ניסו ליצור קשר עם כוח חילוץ ואז חילצו את עצמם, כאשר סוחבים פצועים ומשאירים גופות מאחורה.
בדרכו לבית חולים סורוקה סגן א' כיוון את מפקדיו אל הגופות.
כעבור כמה שעות הגיעה יחידה נוספת והשתלטה על המוצב.
על גופות המחבלים נמצאו מפות עם סימון מדויק של מבנה המוצב (כולל מגורי בנות).
סגן מפקד יחידת מגלן רס"ן חן בוכריס נסע לכיוון קיבוץ נחל עוז יחד עם החפ"ק שלו: סרן יפתח יעבץ, קצין האג"ם של היחידה, סמל אפיק רוזנטל חובש ושני קשרים.
בסביבות 12:00 בצהריים, במהלך נסיעה על הכביש מצומת סעד לנחל עוז, נתקל הכוח של בוכריס במארב של מחבלי חמאס וניהל קרבות עזים מול המחבלים, כשהם בנחיתות מספרית, במהלכה הצליח להרוג רבים מהם.
במהלך ההיתקלות, לאחר שחיסל לפחות מחבל אחד, יפתח יעבץ קצין האג"ם של מגלן נפגע מכדור בצוואר ונהרג.
אפיק רוזנטל, שהיה גם חובש במקצועו, רץ תחת אש לטפל בבוכריס.
לאחר ההיתקלות הוא נמצא שכוב עליו עם חוסם עורקים בידו.
באותה תקרית גם נפצעים שני לוחמי היחידה, יונתן דוידסון ואלון דוידי.
בנוסף נפצע קשה מאוד סרן מכח הצנחנים שהגיע לאזור ההיתקלות לאחר מספר דקות.
בצוות המשיכו להילחם עד שהגיעה התגבורת.
עם נפילתו של סרן יפתח יעבץ, קיבל על עצמו רס"ן יששכר נתן את תפקיד קצין האג"ם של היחידה (כאשר חודש לאחר מכן נהרג בקרבות בצפון רצועת עזה).
בהמשך הגיע לאזור האלוף במילואים נעם תיבון, שבנו אמיר מתגורר בקיבוץ, יחד עם מספר חיילים שאסף, והם חברו ללוחמי מגלן שנלחמו במחבלים.
בהמשך הגיע כוחות נוספים של מגלן לקיבוץ, והחלו, יחד עם סיירת גבעתי, בטיהור הקיבוץ ממחבלים ובחילוץ התושבים.
במהלך טיהור הקיבוץ נהרג סמל עמית גואטה לוחם מגלן.
ב-10 באוקטובר, כוח צה"ל מגדוד 52 של חטיבה 401, בשיתוף עם כוח מיחידת מגלן, זיהה ארבעה מחבלים חמושים בחוף זיקים.
כוח מגדוד 17 של חטיבת ביסלמ"ח הרג את המחבלים.
ב-11 באוקטובר בשעות הערב נסע כוח לוחמים של יחידת מגלן בציר סמוך לבסיס זיקים.
זמן קצר לאחר מכן הותקל הכוח במארב קשה של מחבלי חמאס וספג אש כבדה, הכוח הצליח לחסל את כל שמונת המחבלים.
במהלך ההתקלות נהרגו מאש המחבלים שלשה לוחמי היחידה: רס"ר (במיל') דניאל קסטיאל, רס"ר (במיל') עידו קסלסי ורס"ר (במיל') איתי שלמה מורנו.
ב-13 בנובמבר, במהלך הקרבות בצפון רצועת עזה נהרגו קצין מיחידת מגלן רס"ן יששכר נתן, וסמ"ר איתי שהם לוחם יחידת אגוז.
ב-23 בנובמבר לוחמי יחידת אגוז של החטיבה פעלו במרחב צפון רצועת עזה, במהלך הפעילות פשטו על יעדי טרור, הכווינו תקיפות אש מהאוויר, איתרו אמצעי לחימה, וחיסלו עשרות מחבלי חמאס.
ב-4 בדצמבר יחידת אגוז של חטיבת הקומנדו, כבשה וטיהרה את מוצב אל-כתיבה אשר משמש בסיס אימונים של חמאס במרחב ג'באליה.
ב-14 בנובמבר, פעל צוות הקרב החטיבתי יחד עם צק"ח נח"ל וגבעתי לכיבוש מחנה א-שאטי במערב העיר עזה.
לוחמי חטיבה פעלו בצפון המחנה לאיתור פעילי גדוד שאטי ולהשמדת התשתיות שלו.
כוחות החטיבה פשטו על מבנים בעומק המחנה והשמידו תשתיות אויב.
בנוסף, הם ביצעו פשיטה לטיהור מרחב בית ספר שבו נמצאו עמדות משגרי נ"ט, כמות גדולה של אמצעי לחימה ותשתיות טרור.
שעות לפני שהכוחות הקרקעיים נכנסו לשאטי, חיל האוויר תקף מטרות אויב במחנה.
ב-21 בנובמבר במהלך הבוקר פעלו כוחות חטיבת הקומנדו בהובלת יחידת מגלן, במרחב שאטי הלוחמים איתרו והשמידו מטרות כמו תצפיות, תשתיות טרור שרובן היו בתווך האזרחי, משגרי נ"ט וחוליות נ"ט.
לפי דובר צה"ל, במהלך הפעילות חיסלו הלוחמים מחבלים רבים בהיתקלויות.
ב-7 בדצמבר פעלה החטיבה בעיר ח'אן יונס במסגרת פעולת אוגדה 98 וחיסלה עשרות מחבלי חמאס.
במהלך היתקלות, כוח יחידת דובדבן חיסל שני מחבלים שהגיחו ממנהרה והשמיד את הפיר.
בנוסף, הותר לפרסום כי סמ"ר עלמנאו עמנואל פלקה, לוחם יחידת דובדבן נפטר אתמול מפצעיו לאחר שנפצע בקרב צליחת קווי ההגנה ב-5 בדצמבר במרחב ח'אן יונס.
ב-9 בדצמבר צוות קרב של חטיבת הקומנדו פשט על יעדים של הזרוע הצבאית של חמאס בח'אן יונס, בבתיהם של פעילים ומפקדים נמצאו אמצעי לחימה, קני שיגור ארטילרי וחומרים מודיעיניים.
במקביל פעלה יחידת אגוז בעיר, ותקפה באמצעות חימוש מדויק מנהרות בח'אן יונס.
ב-14 בדצמבר פעלה יחידת מגלן של חטיבת הקומנדו ופשטה על מספר מטרות במרחב ח'אן יונס בהם מצאו אמצעי לחימה, רימונים ורובי קלאצ'ניקוב.
השמידו במתחם שני פירים, בור שיגור רקטות, ומחסן אמצעי לחימה.
ב-17 בדצמבר לוחמי דובדבן ניהלו קרבות פנים מול פנים עם המחבלים, והשמידו מעבדת רחפנים, פירים ומשגרי רקטות שכוונו לישראל.
לוחמי דובדבן פשטו על מרכז העיר ח'אן יונס ואיתרו בו יחד עם כוחות הנדסה ויחידת עוקץ, מערכת פירים ומנהרות טקטיות של ארגון הטרור חמאס, הלוחמים השמידו את מערכת הפירים, ובנוסף איתרו מעבדה לייצור רחפנים, השמידו אותה והשמידו כמה משגרי רקטות שכוונו לעבר ישראל.
באחת ההתקפות של היחידה במרחב, לוחמי דובדבן נתקלו בפיצוץ מטען וירי לעבר הכוח כתוצאה מכך נהרגו 2 מצוות 100 של יחידת דובדבן בהם: רס"ר (מיל') איתן נאה ורס"ל ליאב אלוש.
בנוסף לוחם מגלן רס"ל אוריה באייר אשר נפצע ב-14 בדצמבר נפטר מפצעיו.
ב-21 בדצמבר חזרו לוחמי יחידת דובדבן למקום בו נהרגו לוחמי צוות הפשיטה רס"ל ליאב אלוש, ורס"ר (מיל') איתן נאה לאחר שנפגעו בהיתקלות מאש מחבלי חמאס.
בשיתוף פעולה עם כוחות ההנדסה, הלוחמים פוצצו את הפירים שנמצאו בתוך המבנה, מהם יצאו המחבלים שירו לעבר הכוחות.
ב-27 בדצמבר המשיכו לוחמי צוות הקרב של חטיבת עוז בלחימה בעומק ח'אן יונס והמשיכו להעמיק את פעילותם בשיתוף פעולה עם כוחות הנדסה, שריון וחיל האוויר.
ב-16 בינואר 2024 יחידת דובדבן יצאת מרצועת עזה בשביל לעבור לפעילות ביהודה ושומרון בהתאם למצב הביטחוני
ב-25 בינואר 2024 במרחב ח'אן יונס העמיקה החטיבה והתקדמה בלחימה, כאשר היא לוותה בחיכוך רב עם חוליות מחבלים שחוסלו באמצעות ירי צליפה, הכוונת טילים מדויקים וירי טנקים.
במבצע ייעודי של כוח הצלפים של יחידת אגוז, ביצעו הלוחמים מספר חיסולים מדויקים במספר שעות בשיטה המותאמת לחוליות האויב שיוצאות מהתת קרקע.
הלוחמים פשטו על מפקדה צבאית של מפקד המערך המודיעין של הג'יהאד האסלאמי וכן על מפקדת חמאס בה איתרו מחסניות, כלי נשק, מכשירי קשר טקטיים, אמצעים לראיית לילה, מפות ומידע מודיעיני בעל ערך רב.
ב-27 בינואר פשטו במהלך הבוקר לוחמי צוות הקרב של החטיבה על מוקדי טרור במערב ח'אן יונס.
הלוחמים חיסלו חוליות נ"ט ומחבלים, השמידו תשתיות טרור ואיתרו אמצעי לחימה.
במקביל, לוחמי יחידת אגוז פשטו על ביתו של אחד ממקורביו של יחיא סנוואר ואיתרו בו כלי נשק ואמצעי לחימה רבים.
ב-12 בפברואר פעלה יחידת מגלן להעמיק את הפעולה בעיר ח'אן יונס.
במהלך הקרבות פגע בכוח לוחמים של היחידה טיל נ"ט וכתוצאה מכך נהרגו לוחמי יחידת מגלן רס"ל עדי אלדור ורס"ל אלון קליינמן.
ב-15 בפברואר החטיבה ביחד עם כוחות נוספים התחילה מבצע צבאי של כמה ימים, בבית החולים נאצר בח'אן יונס.
הכוחות עצרו בבית חולים מחבלי חמאס, שחלקם השתתפו במתקפת הפתע על ישראל.
בנוסף במהלך המבצע בבית חולים נאצר לוחמי החטיבה הרגו מחבלים במרחב בית החולים.
ב-17 בפברואר נפצעו שני לוחמים ביחידת מגלן במצב קשה.
ב-18 בפברואר חזר לפקד סא"ל מ' על יחידת אגוז.
ב-7 במרץ המשיכו לוחמי החטיבה את הלחימה העצימה בשכונת "חמד", וניהלו קרבות פנים מול פנים עם מחבלים.
במהלך חילופי אש נהרג מפקד החפ"ק של מפקד חטיבת הקומנדו רס"ן במיל' עמישר בן דוד.
ב-19 במרץ 2024, לוחמי יחידות מגלן ואגוז בסיוע טנקים מגדוד 77 פעלו במדינת חמד.
היחידות ביצעו פשיטות על עשרות יעדי טרור בתוך מבנים רבי-קומות, תוך שימוש במודיעין מדויק ומעטפת אש אווירית.
במהלך הפעילות, פשטו הלוחמים על מבנה טרור ששימש את סגן מפקד גדוד בחטיבת חאן יונס, אחמד כלאב, ואיתרו בו אמצעי לחימה רבים.
כמו כן, לוחמי אגוז זיהו מחבלים שהתבצרו במבנה, והכווינו כלי טיס של חיל האוויר שתקף וחיסל ארבעה מחבלים.
ב-29 במרץ בשעות הבוקר פעלו כוחות החטיבה בסמוך לבית חולים נאצר בח'אן יונס.
בשעה ששהו לוחמי אגוז בבית בסמוך למגנן ליד בית החולים ירו מחבלי חמאס ירי RPG לעבר הבית בו שהו הלוחמים.
כתוצאה מהפגיעה נהרג רס"ל אלון קודריאשוב וכן שישה לוחמים נוספים מיחידת אגוז נפצעו באורח קשה באותה תקרית, ושעוד עשרה לוחמים נפצעו באורחים שונים.
ב-31 במרץ רס"ל סיון ווייל, לוחם ביחידת אגוז, מת מפצעיו בבית החולים.
סיון נפצע אנושות מירי הנ"ט למבנה שבו שהו לוחמי אגוז, בתקרית שבה נהרג אלון קורדיאשוב.
ב-7 באפריל כוח לוחמי הכשרה של יחידת אגוז של בית הספר לקומנדו פעל במרחב הציר הלוגיסטי של אוגדה 98. הכוח ערך פטרול בקרבת בתים הרוסים באזור.
הכוח נתן מכת אש מקדימה לעבר המרחב, והתקדם.
לפתע, הותקל בחוליית מחבלים שהגיחו מפיר של מנהרה ופגעו בלוחמי אגוז.
בתקרית נהרגו במקום קצין ו-3 מלוחמי היחידה: סרן עידו ברוך, סמל אמיתי אבן שושן, סמל ריף הרוש וסמל עילאי צעיר.
ב-9 ביולי במהלך פעילות בציר נצרים נהרג מפגיעת צלף רס"ל טל להט לוחם יחידת מגלן.
ב-13 ביולי במבצע המשותף של צה"ל ושב"כ, כלי טיס תקף וחיסל כ-20 מחבלי חמאס מגדוד שאטי – בהם מחבלי נוח'בה, תצפיתנים וצלפים של הארגון.
בתקיפה חוסל מוחמד אבו חטב, מפקד מחלקה בגדוד שאטי, אשר שימש כצלף.
אבו חטב היה אחראי לפגיעת הצליפה שבה נהרג רס"ל להט, בעת פעילות לוחמי יחידת מגלן להשמדת תשתיות טרור במטה אונר"א שבאזור העיר עזה, ב-9 ביולי.
כוחות צוות הקרב של חטיבת הקומנדו, בפיקוד אוגדה 98, פועלים במרחב חאן יונס שבדרום רצועת עזה במסגרת מבצע 'מרכבות גדעון'.
כחלק מהפעילות ההתקפית במרחב, בשיתוף לוחמי יהל"ם ובהכוונה מודיעינית על הימצאות תשתיות תת-קרקעיות של חמאס במרחב, הכוחות מאתרים ומשמידים תשתיות תת-קרקעיות.
ב-6 ביוני 2025 במהלך הלילה חטיבת הקומנדו יצאה להתקפה לילית במרחב הפעולה שלה במערב העיירה בני סוהילא בח'אן יונס.
במסגרת ההתקפה, הכוחות פשטו על מבנים ועל תשתיות טרור של חמאס.
⁠בשעה 6:05 בבוקר, אחד הצוותים של יחידת מגלן, בליווי כוחות הנדסה של יחידת יהל"ם, נכנס לטהר מבנה - שהיה עליו מודיעין כמבנה ששימש את חמאס, וייתכן שיש בו גם מערכת מנהרות - ולכן נדרש להיכנס אליו ולחקור אותו.
דקות ספורות לאחר כניסת הכוח למבנה, בשעה 6:10 לערך, התפוצץ מטען בתוכו - והמבנה קרס על כוח הלוחמים.
כתוצאה מקריסת המבנה הממולכד ופיצוץ המטען, נהרגו לוחם מגלן במילואים רס"ם (במיל') חן גרוס, וכן 3 לוחמי יהל"ם.בנוסף נפצעו 5 נוספים - אחד באורח קשה והיתר באורח בינוני.
הפצועים פונו מיד מהמקום לבית חולים.
בשעות שלאחר מכן, החלו פעולות לחילוץ החללים מבין הריסות המבנה.
את חלקם נדרשו שעות ארוכות לחלץ - תחת מעטפת אש וחיפוי של ארטילריה וכלי טיס של חיל האוויר.
ב-30 בספטמבר 2024, פתחה חטיבת עוז כחלק מאוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.
ב-2 באוקטובר (ערב ראש השנה) בסביבות השעה 04:30, עם התקפה שאליה יצאו לוחמי אגוז באל עדייסה שנתקלו במחבלים במבנה.
מיד לאחר ההיתקלות החלה אש תופת על הכוחות של נשק קל, נ"ט ופצמ"רים.
מיד לאחר ההיתקלות הראשונה במבנה שבו נפתח הקרב, אחד הלוחמים נהרג ונפל בקרבת מחבלי חזבאללה שנותרו בחיים.
מחשש שהגופה תיחטף, וכדי להגיע אליה בהקדם, הכוחות הקיפו מהר את המבנה.
הלוחמים הסתערו על בניין, כדי לנהל קרב מטווח אפס עם מחבלים, ולמנוע כל אפשרות לחטיפה – ובמקביל זיהה צוות הרחפנים של אגוז רכבי תגבורת של כוח רדואן מתקרבים לבניין – ייתכן שכדי לחטוף את הגופה ולהימלט.
הרכבים הותקפו מהאוויר – והמחבלים שבהם חוסלו.
במהלך הקרב ההירואי נהרגו 5 לוחמי אגוז בהם: סרן איתן אוסטר, סרן הראל אטינגר, רס"ל נועם ברזילי, רס"ל אור מנצור, ורס"ל נזר איטקין.בנוסף נהרג סרן איתי אריאל גיאת קצין ביהל"ם שהתלווה לכוח
אל-עאסי היה תחת מעקב הדוק של כוחות צה"ל, נעצר והובא לחקירה בישראל.
ב-20 בנובמבר, בגזרה המזרחית בדרום לבנון.
במסגרת התקפה, כוח יחידת מגלן במילואים עבר דרך מבנים – במטרה להימנע מהליכה בציר חשוף.
במהלך כניסת הכוח לאחד המבנים, המבנה קרס עליהם.
כתוצאה מהקריסה נלכדו שני לוחמים, ונדרשו שעות ארוכות עד לחילוצם.
לוחם אחד חולץ בחיים, והשני חולץ ללא רוח חיים.
הלוחם שנהרג הוא רס"ל (מיל') איתן בן עמי.
כתוצאה מפגיעת צלף של המחבל נהרג לוחם יחידת דובדבן רס"ל עילי דוד גרפינקל.
לאחר 5 שעות של מצוד מסוק קרב תקף את המחבל וחיסל אותו בשטח סבוך באזור צומת הפרסה שבין ההתנחלויות דולב וטלמון שבבנימין.
במהלך חילופי אש מול המחבל שישה לוחמים נפצעו בדרגות שונות.
במהלך המלחמה נפלו כ-45 מלוחמי החטיבה (נכון ל-7 ביוני 2025).
אבדותיחידת מגלןיחידת דובדבןיחידת אגוזבית הספר לקומנדוסה"כמתקפת הפתע על הנגב המערבי985022 לוחמיםהתמרון הקרקעי ברצועת עזה533419 לוחמיםזירת יהודה ושומרון0100לוחםהתמרון הקרקעי בלבנון10506 לוחמיםסך הכל151213445
במלחמת חרבות ברזל לחמה חטיבת קרייתי (חטיבה 4).
בשלב השני של הלחימה השתתפו כוחות החטיבה בתמרון הקרקעי בעומק שטח רצועת עזה.
החטיבה לחמה בדרום רצועת עזה, בקרב ח'אן יונס תחת אוגדה 98. גדודים 7421 ו-9218 נפרדו מהחטיבה בשלבים המוקדמים של המלחמה.
גדוד 7421 הועבר לחטיבת הצנחנים ולחם תחת פיקודה בקרב על עזה, בקרב שג'אעייה ובהמשך בקרב ח'אן יונס.
גדוד 9218 הועבר לחטיבת כפיר ולחם תחת פיקודה בקרב שג'אעייה ובהמשך בקרב ח'אן יונס.
חטיבת קרייתי הוכפפה לעוצבת האש (אוגדה 98) יחד עם חטיבות עוז, גבעתי, 55 ו-7. במהלך הקרב, החטיבה הייתה אחראית על אבטחת ציר כיסופים ועל מניעת מעבר של אזרחים ופעילי חמאס מדרום הרצועה לצפונה.
ב-7 בדצמבר 2023 תקפו כוחות עוצבת האש את מרחב ח'אן יונס.
צוות הקרב החטיבתי (צק"ח קרייתי) יחד עם צק"ח 55 השתתף בכיתור העיר ח'אן יונס ובהתקפה כנגד פלוגות של חטיבת חאן יונס של החמאס.
במסגרת פשיטות כנגד מחבלי החמאס חשפו כוחות הצק"ח במרחב בתי ספר אמצעי לחימה רבים.
לוחמי צק"ח 4 השתלטו על מפקדה של חמאס בתוך מסגד ובו הסתתרה חוליית מחבלים, וחיסלו את החולייה.
הכוחות השמידו חוליית מחבלים שניסתה לברוח לעבר מנהרת לחימה.
ב-10 בדצמבר לוחמי צק"ח קרייתי פשטו על מפקדה של הג'יהאד האיסלאמי ואיתרו כלי נשק רבים, בהם פצצות מרגמה, מטעני חבלה, ציוד טכנולוגי כגון מערכות הפעלה, מסמכי מודיעין ופיר המוביל לתשתית תת-קרקעית שהושמד.
בקרב נוסף במרחב בית ספר נהרגו 5 לוחמים מגדוד 8111.
ב-28 בינואר 2024 יצאו חיילי הצק"ח מרצועת עזה.
בסוף דצמבר 2024 הועברה אחריות גזרת רפיח וציר פילדלפי מחטיבת הנח"ל לחטיבת קרייתי, שתיהן תחת אוגדת עזה, כאשר חטיבת הנח"ל החלה במבצע באזור בית חאנון.
עם כניסתם למרחב רפיח, השמידו כוחות החטיבה מפעל לייצור רקטות ואמצעי לחימה נוספים.
במהלך המלחמה גדודי החטיבה עברו מצק"ח 4 לצק"חים אחרים בהתאם לצורך המבצעי.
עם פרוץ מלחמת חרבות ברזל גויס הגדוד בצו חירום.
תחילה הגדוד הוקפץ לגזרת הצפון (גבול הלבנון מול ארגון הטרור חזבאללה) ולאחר כמה ימים קיבל שינוי משימה והצטרף לתמרון הקרקעי של פיקוד דרום בצפון רצועת עזה ובהמשך בדרומה, תחת חטיבת הצנחנים.
בהתקפה של אוגדה 36 (עוצבת געש) לכיבוש עזה נלחמו כוחות צוות הקרב של גדוד 7421 יחד עם צוותי קרב גדודיים של חטיבת הצנחנים וכיתרו את העיר תוך ביצוע מבצעים, התקפות, פשיטות ממוקדות ואבטחת כוחות נגד פלוגות בחטיבת עזה של ארגון הטרור חמאס במרחב החוף ולאחר מכן במרחב שכונת שג'עייה.
לוחמי הגדוד איתרו בשטח מחרטה ליצור רקטות, מאות מטענים, עשרות נשקים וטילי גראד מוכנים לשיגור.
ב-19 בנובמבר, המשיכו לוחמי צק"ח הצנחנים בשיתוף כוחות הנדסה ושריון של גדוד 7421 להילחם בשכונת שיח' עג'לין.
לוחמי הצק"ח פעלו לאיתור והשמדת תשתיות ונכסים של חמאס.
במהלך הלחימה איתרו הלוחמים 35 פירי מנהרות, אמל"ח וחיסלו עשרות מחבלים.
בנוסף, לוחמי הצק"ח פשטו על מחנה צבאי בשימוש המחלקה הטכנית של המודיעין הצבאי של חמאס.
לאחר סיום הלחימה בשכונת שיח עג'לין בתחילת דצמבר 2023, הוביל צק"ג 7421 ביחד עם גדוד 202 את ההתקפה של חטיבת הצנחנים על שכונת שג'עייה.
ב-9 בדצמבר צק"ח הצנחנים יחד עם צק"ג 7421, איתר והשמיד בשג'אעייה פיר ותוואי תת-קרקעי, וכן השמיד עשרות אמצעי לחימה של חמאס.
ב-14 בדצמבר פעל צק"ח הצנחנים יחד צק"ג 7421 וחיסל מחבלים רבים מגדוד שג'אעייה.
כוח מהגדוד זיהה מחבלי חמאס מתצפתים על הכוחות, ירה לעברם וחיסל אותם.
בהתקפה של אוגדה 98 (עוצבת האש) לכיבוש וטיהור ח'אן יונס, נלחמו כוחות צוות הקרב של הגדוד בתוך העיר תוך ביצוע מבצעים, התקפות, פשיטות ממוקדות ואבטחת כוחות נגד פלוגות בחטיבת ח'אן יונס של ארגון הטרור חמאס.
בזמן פשיטה על תשתית טרור בחאן יונס, מחבלים ירו RPG לעבר כוח מהגדוד וכתוצאה מהירי נהרג לוחם שריון, רס"ל (מיל') אוריאל אביעד סילברמן ונפצעו 3 לוחמים נוספים.
ב-8 בדצמבר חטיבת כפיר פעלה בפעם הראשונה בשכונת שג'אעייה, נלחמה בקרבות עזים והשמידה תשתיות טרור.
צוות הקרב של כפיר כלל גם את גדוד דוכיפת שנע במקביל לסיירת חרוב, בצמוד לטנקי מרכבה סימן 4 של גדוד 9218 וגדוד 53 מחטיבה 188. במהלך הקרבות חיסלו לוחמי כפיר כ-70 מחבלים מגדוד שג'אעייה של חמאס.
במהלך הקרבות נהרגו מפקד טנק ולוחם שריון במילואים של גדוד 53.
חטיבת סה"ר (ראשי תיבות של סדר ציבורי, הגנה וריבונות) היא יחידה במשטרת ישראל שנועדה לשמש ככוח עצמאי בדרום הארץ, ותפקידה להעניק מענה ראשוני באירועים ביטחוניים.
החטיבה הוקמה על רקע ההבנה שנוצרה לאורך השנים מלקחי הפעילות המבצעית של מחוז דרום, כי יש צורך בחיזוק היכולת להתמודד עם אירועים רב-זירתיים והתחדדה לאחר טבח שבעה באוקטובר, שהדגישה את חשיבות כוחות המשטרה כמגיבים ראשונים לאירועים מסוג זה.
חטיבת סה"ר, הפועלת תחת פיקוד מחוז דרום של משטרת ישראל ומקבלת הנחיות מקצועיות מאגף המבצעים, מוגדרת כחטיבה מחוזית עם מגוון משימות רחב.
תפקידיה השוטפים כוללים התערבות באירועי הפרות סדר, לחימה בפשיעה חמורה דרך ביצוע חיפושים, הקמת מחסומים, ביצוע מעצרים, ופעולות אבטחה.
החטיבה משמשת גם ככוח התערבות מידי לנטרול גורמים עוינים, ומספקת כוח ייעודי לחילוץ ופינוי נפגעים במקרים של אסונות טבע או אירועים חריגים אחרים.
בנוסף החטיבה פועלת ככוח תמיכה במשימות כגון: סיוע ליחידה לאבטחת אישים, אבטחת שוטרים הנמצאים תחת איום גבוה, מאבק בבריונות כבישים וכן סיוע במאמצי סיכול הברחות נשק וסמים בגבול.
החטיבה מונה כ-250 לוחמים המחולקים ל-3 זרועות:
זרוע נגב – חולשת על גזרת יישובי הנגב מהעיר נתיבות ועד צומת הערבה.
זרוע לכיש – חולשת על גזרת הערים אשדוד, אשקלון, קריית גת, שדרות וכל היישובים הסמוכים.
זרוע מרכזית – זרוע מקצועית המפעילה בעלי תפקידים מיוחדים: מפעילי רחפנים, פרשים, כלבנים וזרוע ניוד.
בכל זרוע פועלים בין 5–7 צוותים של לוחמים.
בכל צוות 10 לוחמים ולכל אחד מקצוע שונה בהתאם לייעודו.
במסגרת השירות בחטיבה, הלוחמים עוברים הכשרות מקצועיות בתחומי הלחימה ואמצעים מיוחדים:
נהגי מאבריק – הכשרת נהיגה מבצעית ברכב שטח מיוחד שנועד לנסיעה מהירה בתנאי שטח קשים.
נהגי אופנוע – בחטיבה אופנועי שטח/כביש - לוחמים ייעודיים עוברים הכשרה לנהיגת שטח וכביש.
כטב"ם/רחפנים – יחידת רקיע הכוללת לוחמים אשר עוברים הכשרת הטסת כטב"ם וזכאים לתעודת מטיס של רת"א (רשות תעופה אזרחית).
מדריכי כושר – הכשרת קורס מאמנים ללוחמים שמתמחים גם כמדריכי כושר.
מדריכי קרב מגע – הכשרת טכניקות לחימה ללוחמים שמתמחים גם כמדריכי קרב מגע.
מכת"ז – מכונית התזת מים/קצף/בואש/צבע.
קלעים – הלוחמים עוברים הכשרת קלעים.
צליפה – הלוחמים עוברים הכשרת ירי צליפה.
מדריכי ירי ולחימה – הכשרה בת 3 חודשים, אשר בסיומה החניך מוסמך כמדריך לוט"ר (לוחמה וטרור).
מדריכי פריצה – פריצת דלתות מקצועית.
מדריכי הפס"ד – התמקצעות בתחום טיפול בהפרות סדר.
כלבנים – בחלוקה לכלבי סיור/חומר נפץ/סמים.
פרשים – מערך הפעלת סוסים.
מפקדי זירת חומ"ס (חומרים מסוכנים) – טיפול מחוזי באירועי חומרים מסוכנים.
+שםתקופת כהונה כמפקד היחידההערותיוגב אטיאס2023–2025מאיר חכמון2025-הווה
חטיבת תל-חי (חטיבה 185) היא חטיבה מרחבית חי"ר במילואים הפועלת תחת אוגדה 96, שהוקמה כחלק מלקחי מלחמת חרבות ברזל להקמת אוגדה חדשה ובה חמש חטיבות חי"ר במילואים הנושאות את השם המשותף "חטיבות דוד".
בשגרה מתפקדת החטיבה כיחידת מילואים להקפצה מהירה בעתות חירום בגזרות הגליל והגולן, כאשר תפקידה בזמן מלחמה הוא להיות הכוח המגן הראשוני על האזור עליו היא אחראית.
חטיבת תל-חי מונה חמישה גדודים, בגבולות הגזרה של הגליל והגולן.
גדוד טל (1851) – אחראי על קריית שמונה, חצור הגלילית והיישובים הסמוכים לה
גדוד מגיני הגולן (1852) – אחראי על טבריה, פוריה, קצרין, והיישובים הסמוכים
גדוד מגן הגליל (1853) – אחראי על מעלות-תרשיחא, נהריה, ראש הנקרה והיישובים הסמוכים
גדוד עוגן (1854) – מבוסס על יוצאי חיל הים שעברו הסבה לחי"ר
גדוד חרבות הגליל (1855) – אחראי על עכו, כרמיאל והיישובים הסמוכים לערים אלו
חטיבת נגבה (חטיבה 189) היא חטיבה מרחבית חי"ר במילואים הפועלת תחת אוגדה 96, שהוקמה כחלק מלקחי מלחמת חרבות ברזל להקמת אוגדה חדשה ובה חמש חטיבות חי"ר במילואים הנושאות את השם המשותף "חטיבות דוד".
בשגרה מתפקדת החטיבה כיחידת מילואים להקפצה מהירה בעתות חירום בגזרת הנגב, כאשר תפקידה בזמן מלחמה הוא להיות הכוח המגן הראשוני על האזור עליו היא אחראית.
גבולות הגזרה של החטיבה הם אילת, הערבה, עוטף עזה, באר שבע וצפון הנגב.
חטיבת נגבה מונה חמישה גדודים, בגבולות הגזרה שבין אילת, ערבה, עוטף עזה ובאר שבע וצפון הנגב.
כל גדוד בנוי על בני האזור הגאוגרפי המתאים (פרט לגדוד חיל הים), בכפוף לצורך מבצעי:
גדוד מגיני יואב (1891) – אחראי על באר שבע והנגב הצפוני
גדוד חורב (1892) – אחראי על עוטף עזה
גדוד הר הנגב (1893) – אחראי על דימונה, ירוחם, רמת נגב, מצפה רמון והסביבה
גדוד הלל (1894) – אחראי על הנחלים והערבה.
זהו גדוד יוצא דופן, שאינו מבוסס "בני המקום", אלא מבוסס משרתי מילואים יוצאי חיל הים שעברו הסבה לחי"ר.
גדוד יעלה (1895) – אחראי על אילת ומועצה אזורית חבל אילות
חטיבת שילה (6070) היא חטיבת חיל רגלים במילואים הפועלת תחת אוגדת יערה של פיקוד העורף.
יעודה הוא פעילות ככוח חי"ר קל לוחם בעורף להגנה ושמירה על צירים והגנת היישובים באזור המרכז.
החטיבה הוקמה ב-2023, בשבועות הראשונים של מלחמת חרבות ברזל.
בראשות החטיבה עומד מפקד בדרגת אלוף-משנה.
החטיבה היא השלישית שהוקמה באוגדה, לאחר חטיבת דניאל וחטיבת הארי, האמונות על הגנת הדרום והצפון בהתאמה.
הקמתה נחשבת בצה"ל ללקח של טבח שבעה באוקטובר והקרבות שהתרחשו נגד ארגוני הטרור העזתים במהלכו.
חטיפות המטוסים בפיגועי 11 בספטמבר בוצעו בבוקר 11 בספטמבר 2001. בבוקר זה נחטפו ארבעה מטוסי נוסעים במהלך טיסות פנים בארצות הברית.
לאחר שהשתלטו החוטפים על המטוסים הם החליפו את טייסיהם בטייס מביניהם שמטרתו הייתה ניווט המטוס אל היעד שבו תוכנן לפגוע.
טיסה 11 של אמריקן איירליינס, מבוסטון ללוס אנג'לס, המריאה ב-7:59. המטוס, ועליו 92 בני אדם, התנגש במגדל הצפוני של מרכז הסחר העולמי בשעה 8:46 בבוקר, שעון ניו יורק.
היו עליו חמישה חוטפים בראשות הבכיר שביניהם, מוחמד עטא, מחבל מוסלמי ממוצא מצרי.
טיסה 175 של יונייטד איירליינס, מבוסטון ללוס אנג'לס, המריאה ב-8:14. המטוס, ועליו 65 בני אדם, התנגש במגדל הדרומי בשעה 9:03. בעקבות ההתרסקות הראשונה היו מצלמות רשתות הטלוויזיה מכוונות כבר אל המגדל, והתנגשות המטוס בו נחזתה בשידור חי על ידי מיליוני צופים.
על המטוס היו חמישה חוטפים בראשות מרואן א-שחי, מחבל ממוצא אמירתי.
טיסה 77 של אמריקן איירליינס, מוושינגטון די.
ללוס אנג'לס, המריאה ב-8:20. המטוס, ועליו 64 בני אדם, התנגש בפנטגון בשעה 9:37. על המטוס היו חמישה חוטפים בראשות האני חנג'ור, מחבל מוסלמי ממוצא סעודי.